Звычайна нефармальныя заняткі ўтрымліваюць 3 часткі: трыгер (уступ), асноўная частка і праверка. Трыгер – гэта спосаб завалодаць увагай удзельнікаў, зачапіць іх. Гэта можа быць відэафрагмент, інсцэніроўка ці што заўгодна і можа доўжыцца як адну хвіліну, так і цэлы ўрок. З асноўнай часткай усё зразумела, пракаментую праверку. З-за таго што ў нефармальнай адукацыі няма адзнак, то высвятляць, куды падзелася інфармацыя, якая боўталася ў паветры апошнюю гадзіну, трэба тут і цяпер. Не варта нічога пісаць, устаўляць ці падкрэсліваць – ёсць шмат цікавых і элегантных методык. Напрыклад, калі на занятках вы праходзілі характарыстыку мастацтва Заходняй Еўропы на пачатку XX ст., не прымушайце вучняў пералічваць асаблівасці мадэрнізму — запрасіце іх намаляваць што-небудзь з кубізму.